РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 43

от заседание на Комисия ”Професионална квалификация и 
информационни технологии”,
проведено на 19.12.2016 г.

Днес, 19.12.2016 г. /понеделник/ от 12,00 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова	          
                                                    Елка Атанасова - отсъства
Юлиана Колева 
        Галина Карагьозова 
        Мария Кузманова 

На заседанието присъстваха експертните сътрудници към комисията: инж. Валери Михайлов – директор дирекция „ИТСС“, Юлиана Стойнева – младши експерт – юрисконсулт, отдел „ЮОДКВСС“, дирекция „Правна“, АВСС и Владимира Георгиева – гл. експерт „Връзки с обществеността”, АВСС.

1.ОТНОСНО: Извлечение от решение на Пленума на Висшия съдебен съвет по протокол № 46/15.12.2016 г. относно предприемане на мерки за осигуряване на експертен ресурс за подобряване на действащите електронни системи за управление на делата на СРС, съгласно решение на Съдийската колегия по протокол № 28/13.12.2016 г.

След като изслуша г-жа Георгица Парушева – началник отдел „Информация” в Софийски районен съд

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :
						 
1.1. Да се формира работна група с представител от дирекция „ИТСС” в АВСС и командировани  със заповед от съответния административен ръководител, за сметка на ВСС, компютърни специалисти и деловодители работещи със системите за управление на делата от Окръжен съд гр. Благоевград, Окръжен съд гр. Пазарджик, Окръжен съд гр. Смолян и Окръжен съд гр. Перник за периода от 27 – 29.12.2016 г. В първия работен ден на 2017 г. първоначалните резултати да се докладват в дирекция „ИТСС” в АВСС,  с оглед извършване на преценка за удължаване работата на работната група.
1.2. Да се изпрати писмо до председателите на Окръжен съд гр. Благоевград, Окръжен съд гр. Пазарджик, Окръжен съд гр. Смолян и Окръжен съд гр. Перник за командироване на служителите съгласно решението по  т. 1.1.
1.3. Насрочва извънредно заседание на КПКИТ на 09.01.2017 г., понеделник от 12.00 часа, на което да се докладва резултата от работата на работната група. Да се покани Марин Кошутов –  „Смарт Системс 2010“  ЕООД за обсъждане и предприемане на мерки за подобряване работата на СРС.
1.4. Изпраща решението на комисия „Съдебна карта, натовареност и съдебна статистика” към Съдийската колегия на Висшия съдебен съвет, за преценка и участие във формираната работна група.
1.5. Изпраща решението на председателя на Софийски районен съд, за сведение и съдействие.
1.6. Изпраща решението по т. 1.1 на комисия „Бюджет и финанси”, по компетентност.

 2.ОТНОСНО: Съобщение изпратено по електронна поща от адв. Ивелин Димитров относно правилата за достъп в Единен портал за електронно правосъдие.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. Да се изпрати писмо до председателя на Окръжен съд гр. Варна относно  поставения въпрос и причините, поради които не се обслужват заявленията за първоначална регистрация.

3.ОТНОСНО: Писмо  от МП относно предоставяне на обобщена статистическа информация по МСО за 2016 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. Приема и допълва подготвената информация по МСО с резултатите от проведеното експериментално електронно дистанционно гласуване за избор на членове на Висшия съдебен съвет, съгласно § 78 от ПЗР от ЗСВ, приетите правила за провеждане на експериментално електронно дистанционно гласуване, приетата Хронограмата на изборите на членове на ВСС от квотата на съдиите, прокурорите и следователите през 2017 г. и стартираната процедура за  избор на член на ВСС от Прокурорската колегия, който ще се проведе на 14 и 21.01.2017 г., като се уточни, че статистическите данни за 2016 г. не биха могли да са готови, в началото на месец януари 2017 г..
3.2. Изпраща информацията на дирекция „Международна дейност”, АВСС за обобщаване и изпращане на МП.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ